**ДО ВЪРХОВЕН АДМИНИСТРАТИВЕН СЪД**

**ЧРЕЗ АДМИНИСТРАТИВЕН СЪД ПЛЕВЕН**

СТАНОВИЩЕ НА ОИК - ПЛЕВЕН

пожалба от пълномощника на ПП МИР с

№6524/30.12.2019г. на Административен съд Плевен против Решение № 762/18.12.2019г. на Административен съд Плевен

След запознаване с текста на жалба и обсъждане на материалите по преписката, ОИК – Плевен намира, че подадената жалба от пълномощника на ПП МИР е неоснователна с оглед следното:

Жалбоподателят прави искане за обявяването на резултатите от произведените през 2019 г. местни избори за недействителни, изхождайки от събраните по делото доказателства и наличните примери от реалността. Примерите, които се визират, са производствата по оспорване на изборите за общински съветници и кметове през 2015 г. Посочват се и конкретни дела, като се прави анализ на процесуалните практики след приключването им, които обаче не са относими към адм. дело №1210/2019г. по описа на Административен съд Плевен. На базата на тези практики се развива хипотеза за евентуално неизпълнение на Решение № 762/18.12.2019г. на Административен съд Плевен от страна на ОИК-Плевен с аргумента, че производството ще се стигне до „параграф 22”.

Пълномощникът на ПП МИР се възмущава от големия според него брой недействителни бюлетини, като навежда доводи за тяхното наличие поради извършени изборни манипулации с различен характер, за които в хода на производството не са представени доказателства и не са призовани свидетели.

**За да бъде обявен изборът на общински съветници за недействителен, е следвало съдът да установи, че изборният процес е протекъл в нарушение на основополагащи демократични конституционни принципи, относими към избирателното право.За да бъде обявен изборът изцяло за недействителен съдът е следвало едновременно да констатира наличието на предпоставките – съществени нарушения на изборния процес, относими към нарушаване на основни конституционни принципи и тежестта на тези нарушения да е от такова естество, че да е невъзможно да се установи действителната воля на избирателя**.

С оглед горе изложеното следва да се постанови съдебен акт, с който да се остави без уважение подадената жалба от пълномощника на ПП МИР като неоснователна.